**CONTRACT DE SPONSORIZARE**

Nr. .......... încheiat astăzi .....................

1. **PĂRȚILE CONTRACTANTE**

**...........................................................**, cu sediul în ........................................., înmatriculată la Registrul Comerţului cu numărul ......................, cod unic de înregistrare ..................., atribut fiscal RO..................., cont bancar nr: ................................ deschis la ..........................., reprezentată prin .............................., în calitate de Director General, denumită în continuare **SPONSOR**

și

**ASOCIAȚIA PRIETENII INSTITUTULUI ONCOLOGIC BUCUREȘTI**, cu sediul în București, Sector 3, str. Lunca Bradului, nr. 3, bl. H4, sc. C, et. 4, ap. 18, camera 3, cod fiscal 46020383, având contul IBAN nr. RO14 BTRL RONC RT06 4522 0901, deschis la Banca Transilvania, reprezentat de dl. Dr. BURLACU Alin-Ionuț, în calitate de Președinte, denumit în continuare **BENEFICIAR**

au convenit să încheie prezentul contract de sponsorizare, cu respectarea următoarelor clauze:

1. **SCOPUL ȘI OBIECTUL CONTRACTULUI**
2. Sponsorul se angajează în mod irevocabil să susțină activitatea Beneficiarului.
3. În scopul prevăzut la lit. a), Sponsorul pune la dispoziția Beneficiarului **suma de \_\_\_\_\_\_\_\_\_ron** în vederea susținerii activității specifice Institutului Oncologic „Prof. Dr. Al. Trestioreanu” București.
4. **DREPTURILE ȘI OBLIGAȚIILE PĂRȚILOR**

**Drepturile și obligațiile Sponsorului**

1. Sponsorul poate aduce la cunoștința publicului sponsorizarea prin promovarea numelui, mărcii sau imaginii Beneficiarului. Sponsorul este obligat să aducă la cunoștința publicului sponsorizarea într-un mod care sa nu lezeze direct sau indirect activitatea sponsorizată, bunele moravuri sau ordinea și liniștea publică.
2. Sponsorul se obligă să nu intervină direct sau indirect în activitatea Beneficiarului. Sponsorul se obligă să nu urmarească, direct sau indirect, direcționarea activității Beneficiarului. Niciuna din obligațiile Beneficiarului prevăzute în prezentul Contract nu va putea fi interpretată ca o formă de exercitare a controlului de către Sponsor asupra activității Beneficiarului, iar Sponsorul nu va avea dreptul de a participa la luarea deciziilor privind activitatea Beneficiarului, cu excepția deciziilor referitoare la îndeplinirea, conform prezentului Contract, a obligației de a utiliza obiectul Sponsorizării în vederea realizării Scopului sponsorizării conform prezentului contract.
3. Sponsorul se obligă să transfere suma de bani prevăzută la Art. 1 lit. b) în contul IBAN nr. RO14 BTRL RONC RT06 4522 0901, deschis la Banca Transilvania.

**Drepturile și obligațiile Beneficiarului**

1. Beneficiarul poate aduce la cunoștința publicului sponsorizarea prin promovarea numelui, mărcii sau imaginii Sponsorului. Beneficiarul este obligat să aducă la cunoștința publicului sponsorizarea într-un mod care sa nu lezeze direct sau indirect activitatea sponsorizată, bunele moravuri sau ordinea și liniștea publică.
2. Beneficiarul se obligă să folosească suma de bani acordată de către Sponsor în scopul pentru care a fost destinată şi să ţină la curent Sponsorul cu modul în care a fost utilizată, acesta având dreptul să verifice modul de utilizare a sponsorizării în realizarea obiectului contractului.
3. Beneficiarul nu dobândeşte nici un drept în baza prezentului contract, asupra mărcilor sponsorului şi nu va întreprinde nici o acţiune din care să rezulte că este titularul sau licenţiatul mărcilor.
4. **DURATA CONTRACTULUI**
5. Contractul intră în vigoare la data semnării lui și încetează la data punerii la dispoziție a sumelor precizate la art. 1 lit. b).
6. **DECLARAȚII ȘI GARANȚII**
7. Fiecare parte contractantă declară și garantează următoarele:

* este o persoana juridică legal constituită și există potrivit legii române și are autoritatea de a încheia și respecta prezentul contract și de a executa obligațiile rezultate din acesta;
* acest contract constituie o obligație valabilă și angajantă din punct de vedere legal pentru parte;
* semnarea prezentului contract, respectiv îndeplinirea dispozițiilor prevăzute în acesta nu depind de acordul unei terțe părți și nu sunt în contradicție cu dispozițiile unui act administrativ care conține obligații pentru parte;
* semnarea contractului nu reprezintă o încălcare a vreunei reglementări sau a unui act administrativ al unei autorități, care ar putea avea un impact negativ asupra perspectivelor comerciale sau asupra condițiilor financiare sau care reduc posibilitatea de a respecta sau îndeplini de către parte obligațiile sale contractuale;
* persoanele semnatare ale prezentului contract sunt pe deplin împuternicite, în conformitate cu legislația din România în vigoare si cu actele constitutive/normele interne ale acestora, să semneze contractul;
* persoanele semnatare ale prezentului contract au citit contractul, au înțeles conținutul său și au fost de acord cu semnarea acestuia, în condițiile stipulate;
* nu este în stare de insolvabilitate sau incapacitate de plată, în sensul prevederilor dispozițiilor legale în vigoare.

1. **ÎNCETAREA CONTRACTULUI**
   1. Prezentul contract încetează în următoarele condiții:

- de plin drept, fără a mai fi necesară intervenția unui tribunal arbitral sau a instanței judecătorești, în cazul în care una dintre părți:

* nu își execută una dintre obligațiile esențiale enumerate la art. 2, din prezentul contract;
* cesionează drepturile și obligațiile sale prevăzute de prezentul contract fără acordul celeilalte părți;
* la expirarea termenului;
* prin denuntare unilaterală din partea Sponsorului, notificată Beneficiarului cu 5 zile lucrătoare înainte de data la care se doreşte încetarea contractului;
* în cazul în care una dintre părţi nu îşi îndeplineşte oricare dintre obligaţiile prevăzute de prezentul contract, partea care şi-a îndeplinit obligaţiile va notifica celeilalte părţi intenţia sa de a rezolvi contractul în cazul în care neexecutarea obligaţiei nu este remediată în termen de 14 zile lucrătoare de la data primirii de către partea în culpă a respectivei notificări prealabile. În cazul în care partea în culpă nu îşi va îndeplini obligaţia în termenul prevăzut anterior, contractul va fi rezolvit de drept.
* Încetarea prezentului contract nu va avea nici un efect asupra obligațiilor deja scadente între părțile contractante.

1. **FORȚA MAJORĂ**
2. Niciuna dintre părţile contractante nu răspunde de neexecutarea la termen sau/şi de executarea în mod necorespunzător - total sau parţial - a oricărei obligaţii care îi revine în baza prezentului contract, dacă neexecutarea sau executarea necorespunzătoare a obligaţiei respective a fost cauzată de forţa majoră, aşa cum este definită de lege. Partea care invocă forța majoră este obligată să notifice cealaltă parte, în termen de 3 zile de la producerea evenimentului și să ia toate măsurile posibile în vederea limitării consecințelor lui.
3. Dacă în termen de 30 de zile de la producere, evenimentul respectiv nu încetează, părțile au dreptul să-și notifice încetarea de plin drept a prezentului contract fără ca vreuna dintre ele să pretindă daune-interese.
4. **LITIGII**
5. Neînţelegerile privind validitatea prezentului contract sau rezultate din interpretarea, executarea sau încetarea acestuia vor fi rezolvate pe cale amiabilă de reprezentanţii părţilor.
6. În cazul în care nu este posibilă rezolvarea litigiilor pe cale amiabilă, părțile se vor adresa instanțelor judecătorești competente.
7. **CLAUZE FINALE**
8. Modificarea prezentului contract se face numai prin act adiţional încheiat între părţile contractante.
9. Prezentul contract reprezintă întreaga voinţă a părţilor şi înlătură orice altă înţelegere verbală dintre acestea, anterioară sau ulterioară încheierii lui.

**Prezentul contract a fost încheiat într-un număr de 2 exemplare, câte unul pentru fiecare parte, astăzi, ..............................**

|  |  |  |
| --- | --- | --- |
| **SPONSOR,**  **......................................**  **DIRECTOR GENERAL,** |  | **BENEFICIAR,**  **ASOCIAȚIA PRIETENII INSTITUTULUI ONCOLOGIC BUCUREȘTI**  **PREȘEDINTE,**  **Dr. BURLACU Alin-Ionuț** |